Zulkifeli Mohd Zin

Jeneral (B) Tan Sri Dato' Sri (Dr.) Haji Zulkifeli bin Mohd. Zin (lahir 14 Jun 1956) ialah mantan Panglima Angkatan Tentera (PAT) Malaysia yang Ke-18. 

 Latar Belakang Pendidikan 

Mendapat pendidikan menengah di institusi tertua dan tersohor di Kelantan iaitu Maktab Sultan Ismail (Sultan Ismail College) Kota Bharu dan mempunyai kelayakan akademik Sarjana Sains dalam Pertahanan dari Universiti Pertahanan Nasional Malaysia.

Menamatkan latihan kadet tentera di Akademi Tentera Sandhurst England pada 1974 dan telah mendapat pangkat Leftenan Muda di Batalion Kedua, Rejimen Askar Melayu Diraja. Beliau menjadi ketua Platun pada 9 Ogos 1974. 

Beliau juga pernah melanjutkan pelajaran di Kolej Staf Angkatan Tentera dan Kolej Pertahanan Angkatan Tentera.

 Kerjaya 

Sepanjang kerjayanya di dalam ketenteraan, beliau telah memikul pelbagai tanggungjawab dari Ketua Platoon kepada Pegawai Pemerintah. 

Beliau juga pernah memegang jawatan sebagai staf di Markas Tentera Darat dan pusat latihan. Ini termasuk menjadi Ketua Staf di Markas Tentera darat dan juga trick trainer di pusat latihan tentera darat Johor Bahru. Diantara tahun 1999 dan 2000, beliau telah menjadi pengarah Infantry di Markas Tentera Darat. 

Semasa memakai pangkat Kolonel, beliau pernah bertugas sebagai Komandan Pusat Latihan Tentera Darat dan Kolonel Bekalan di Markas Tentera Darat.

Beliau juga telah dinaikkan pangkat kepada Brigadier Jeneral pada tahun 2002 dan telah memegang jawatan sebagai Penolong Komander Pasukan Simpanan Tentera Darat Wataniah. Beliau juga telah menjadi pegawai kepada Brigad Infantri ke 8 di Kelantan pada tahun 2003 ke 2004. Beliau seterusnya telah diberi kepercayaan yang tinggi oleh pihak pemerintah Angkatan Tentera untuk mengetuai International Monitering Team Mission'- di Mindanao sebagai Komander pasukan pemantau pada 9 Oktober 2004 hingga 31 Ogos 2005.

Selepas itu beliau telah menjadi Panglima Divisyen Infantri dari 17 Oktober 2005 hingga 31 Januari 2007. Beliau juga merupakan seorang Panglima Medan pada 2 Januari 2007 hingga 1 Jun 2008.

Sebagai seorang ketua yang berdedikasi, beliau juga telah dilantik sebagai Timbalan Panglima Tentera Darat pada 2 Jun 2008. Bertugas sehingga 20 Mei 2010 dimana beliau telah dilantik sebagai Panglima Tentera Darat.

Pada 15 Jun 2011, beliau telah dilantik sebagai Panglima Angkatan Tentera Malaysia yang baru.

Beliau bersara pada 16 Disember 2016.

 Penghargaan 

Sebagai penghargaan di Mindanao, beliau telah menerima anugerah kebesaran dari Filipina. 

Beliau juga telah menerima pelbagai anugerah dari pelbagai negara. 

 Keluarga 
Beliau telah berkahwin denga Puan Sri Umi Kalsom Wan Awang dan dikurniakan dua orang cahaya mata.

Galeri

 Rujukan

 Pautan luar 


Kategori:Kelahiran 1956
Kategori:Panglima Angkatan Tentera Malaysia
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kelantan
Kategori:Penerima Darjah Seri Setia Tuanku Muhriz
Kategori:Penerima Darjah Seri Utama Mahkota Wilayah
Kategori:Penerima Darjah Sri Indera Mahkota Pahang
Kategori:Penerima Darjah Seri Paduka Mahkota Perlis
Kategori:Penerima Darjah Seri Panglima Darjah Kinabalu
Kategori:Penerima Darjah Seri Paduka Mahkota Kelantan
Kategori:Penerima Panglima Mangku Negara
Kategori:Penerima Panglima Setia Mahkota
Kategori:Panglima Tentera Darat Malaysia